A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK A közúti közlekedésben használt motorbenzin és dízelgázolaj minősége az Európai Unióban: Tizedik éves jelentés (Tárgyév: 2011) /* COM/2013/0458 final */





A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK A közúti közlekedésben használt motorbenzin és dízelgázolaj minősége az Európai Unióban: Tizedik éves jelentés (Tárgyév: 2011) 1. Bevezetés Ez a jelentés a tagállamok által a 98/70/EK irányelv[1] (a továbbiakban: az irányelv) értelmében benyújtandó jelentések 11. évi adatainak összegzését tartalmazza, és a 2011-ben az Unióban használt benzin és dízelolaj minőségéről ad összefoglalást. Az irányelv meghatározza az Unióban értékesített benzinre és dízelolajra vonatkozó előírásokat: az első előírás 2000. január 1-jén, a második 2005. január 1-jén, a harmadik pedig 2009. január 1-jén lépett hatályba; ez utóbbi a közúti közlekedésben alkalmazott gépjárművek összes üzemanyaga esetében 10 ppm értékre korlátozta a kéntartalmat az Unióban. A tüzelőanyagminőség-ellenőrzési rendszerekre (FQMS) vonatkozó EN 14274:2003 európai szabványban, amely a 2003/17/EK irányelv értelmében 2004 óta alkalmazandó, további követelmények szerepelnek. Az irányelv értelmében a tagállamoknak először 2002. június 30-ig kellett jelentést tenniük az előző naptári évről (vagyis 2001-ről). Az irányelv azt is kimondja, hogy a tagállamoknak a területükön értékesített tüzelőanyagok minőségéről összefoglalókban kell tájékoztatást nyújtaniuk. Az eredetileg erre szolgáló jelentéstételi formátumot a 2002. február 18-i 2002/159/EK bizottsági határozat[2] írja elő. Az irányelvben foglalt követelmények megváltoztak, amikor új tüzelőanyag-előírásokat és jelentéstételi követelményeket vezettek be. Minden tagállam megkapja az évente frissített jelentéstételi űrlapot annak érdekében, hogy minden lényeges részlet bekerüljön a beszámolókba, és ezáltal lehetővé váljék a tüzelőanyagminőség-ellenőrzés eredményeinek egész Európára kiterjedő elemzése és összehasonlítása. Ezt az űrlapot a Bizottság a 2002/159/EK bizottsági határozatban meghatározott jelentéstételi követelmények figyelembe vételével állítja össze, majd évente felülvizsgálja és elfogadja. 2011-ben minden tagállam betartotta a tüzelőanyagokra vonatkozó azon előírásokat, amelyek a közúti közlekedésben alkalmazott tüzelőanyagok maximális kéntartalmát 10 ppm értékben határozták meg. Ezenkívül a tagállamok már az etanoltartalmú tüzelőanyagokról is beszámolnak, ami a 2009/30/EK módosító irányelv értelmében 2011. január 1-jétől kötelező. Két tagállam (Lengyelország és Németország) nem a megadott űrlapon nyújtotta be jelentését. Hollandia eredeti beadványánál nem használta az űrlapot, de kérésre átírta az adatokat a megfelelő űrlapra. A 27 darab éves FQMS-jelentésből 21 a június 30-i jelentéstételi határidőn belül beérkezett, 4 egy hónapnál rövidebb késéssel érkezett be, kettőt pedig időben küldtek be, de át kellett írni az adatokat a szabványosított űrlapra. A 2009. és a 2010. évhez képest egyértelmű javulás érzékelhető a határidőn belül beérkező jelentések arányát illetően. 2. Tüzelőanyag-értékesítés Európában Az uniós tüzelőanyag-értékesítésben 2011-ben túlsúlyban volt a dízelolaj; 245 227 millió liter dízelolajat adtak el, ezzel szemben az összes benzinkategóriából 116 893 millió liter fogyott. A benzinkategóriák közül a RON 91 piaci részesedése tovább csökkent, és jelenleg csak kis mennyiségben árusítják; 2011-ben 645 millió liter fogyott belőle. A RON 98 benzinből összesen 9 196 millió litert adtak el, míg a benzineladások legnagyobb részét 107 052 millió literes értékesítéssel a RON 95 tette ki. A dízelolajak közül 121 545 millió literes értékesítéssel a B7 kategória tette ki az eladások többségét. A B5 dízelolajból és a dízelolajból egyaránt ennek körülbelül fele fogyott (64 523 és 58 498 millió liter). Az alábbi 1. ábra mutatja be a különböző tüzelőanyagok európai értékesítési adatait típus szerinti bontásban. 1. ábra: Tüzelőanyag-értékesítés az EU-ban 2011-ben tüzelőanyag-típusonként Benzin Dízelolaj || || Millió liter || Ólmozatlan benzin < 10 ppm kén || Dízelolaj < 10 ppm kén || || || Min. RON=91 || || || Min. RON=95 || || || RON 95=<RON<98 || || || RON>=98 || || || Dízelolaj || || || Min. RON=91 E5 || || || Min. RON=95 E5 || || || RON 95=<RON<98 E5 || || || RON>=98 E5 || || || B5 dízelolaj || || || Min. RON=91 E10 || || || Min. RON=95 E10 || || || RON 95=<RON<98 E10 || || || RON>=98 E10 || || || B7 dízelolaj || || || Min. RON=91 E+ || || || Min. RON=95 E+ || || || RON 95=<RON<98 E+ || || || RON>=98 E+ || || || B+ dízelolaj A 2. ábra mutatja be a teljes uniós értékesítés adatait 2011-ben és a korábbi években. 2011-ben hasonló mennyiségű tüzelőanyagot adtak el, mint 2010-ben, de csökkent a benzin (4 338 millió literes csökkenés) és a dízelolaj (1 614 millió literes csökkenés) értékesítése is, ezáltal a közúti közlekedésben használt tüzelőanyagok értékesítése összesen 5 952 millió literrel csökkent. 2. ábra: Az Unióban értékesített tüzelőanyagok mennyisége 2001 és 2011 között típusonként Év || || Millió liter || || || || Dízelolaj || || || || || || Benzin || || || || || || *Franciaország 2003 és 2005 közötti adatai nélkül, mivel nem történt adatszolgáltatás. Luxemburg 2007 és 2009 közötti, valamint Málta 2006 és 2009 közötti adatai nélkül, mivel nem történt adatszolgáltatás. Ezenkívül az EU tagállamainak száma a 2004-es és 2007-es bővítéssel 15-ről 27-re nőtt. 3. A tüzelőanyagok hozzáférhetősége 2011-ben Az egyik legfontosabb adat 2011 vonatkozásában, hogy a RON 91 csaknem eltűnt a piacról, és csupán 4 országban, összesen 645 millió litert értékesítettek belőle. Az 1. táblázat mutatja be az EU-27 területén értékesített tüzelőanyagok eloszlását és mennyiségét tagállamok és tüzelőanyag-típusok szerinti bontásban. 1. táblázat: Tüzelőanyag-értékesítés típusonként 2011-ben (EU-27) Üzemanyag-típus || Benzinértékesítés (millió liter) || Dízelolaj-értékesítés (millió liter) Tagállam || Min. RON=91 || Min. RON=95 || Min. RON=98 || RON ≥98 || Összes benzin || Összes dízelolaj Ausztria || 48 || – || 2 274 || 56 || 2 378 || 7 248 Belgium || – || 1 405 || – || 355 || 1 760 || 8 738 Bulgária || – || 763 || 3 || 39 || 805 || 2 184 Ciprus || – || 473 || – || 38 || 511 || 391 Cseh Köztársaság || 30 || 2 342 || – || 39 || 2 411 || 4 820 Dánia || 390 || 1 596 || 2 || – || 1 988 || 3 249 Észtország || – || 387 || 20 || – || 407 || 678 Finnország || – || 1 035 || – || 1 127 || 2 162 || 2 872 Franciaország || – || 8 397 || – || 1 988 || 10 385 || 40 327 Németország || 177 || – || 23 100 || 3 261 || 26 538 || 39 417 Görögország || – || 4 268 || 90 || 143 || 4 501 || 2 628 Magyarország || – || 1 651 || – || 42 || 1 693 || 3 293 Írország || – || 1 856 || – || – || 1 856 || 2 675 Olaszország1 || – || 11 678 || – || – || 11 678 || 30 231 Lettország || – || – || 310 || 24 || 334 || 807 Litvánia || – || 336 || – || 7 || 343 || 1 225 Luxemburg || – || 378 || – || 92 || 470 || 2 054 Málta || – || – || 99 || – || 99 || 105 Hollandia || – || 5 625 || 71 || – || 5 696 || 7 783 Lengyelország || – || 4 964 || – || 412 || 5 376 || 14 905 Portugália || – || – || 1 538 || 139 || 1 677 || 5 505 Románia || – || – || 1 748 || 161 || 1 909 || 4 149 Szlovákia || – || 706 || – || 12 || 718 || 1 263 Szlovénia || – || – || 83 || 653 || 736 || 1 580 Spanyolország || – || – || 6 559 || 608 || 7 167 || 26 712 Svédország || – || 4 223 || 152 || – || 4 375 || 5 324 Egyesült Királyság || – || 18 157 || 763 || – || 18 920 || 25 064 1: Az Olaszország által benyújtott adatok megegyeznek a 2010-ben benyújtott adatokkal, ami kétségessé teheti az adatok pontosságát. A következő általános tendenciák figyelhetők meg: · Két tagállamot leszámítva mindenhol a dízelolaj vezeti a piacot; Görögországban a tüzelőanyag-értékesítés 63,1 %-át, Cipruson 56,6 %-át teszi ki a benzin. · Másrészről a dízelfelhasználás aránya az összes tagállam közül Belgiumban a legnagyobb: 83,2 %. · A legtöbb üzemanyagot 2011-ben Németországban értékesítették, ez az összes értékesítés 18,2 %-át teszi ki; a német piacon belül a benzinfogyasztás aránya 40,2 %, a dízelolaj-fogyasztásé 59,8 % volt. Uniós szinten a második legnagyobb piac Franciaország volt 14,0 %-os részesedéssel (az országos adatokon belül a benzin 20,5 %-ot, a dízelolaj 79,5 %-ot tett ki), harmadik helyezett az Egyesült Királyság volt a teljes fogyasztás 12,1 %-ával (a benzin 43 %-os, a dízelolaj 57 %-os piaci részesedést mutatott országosan). · Az E10 még kevéssé terjedt el a piacon, jelenleg mindössze három országban forgalmazzák (Németország, Franciaország és Finnország). 4. A tüzelőanyagok minőségének ellenőrzése 2011-ben 4.1. A különböző tagállamokban használt rendszerek ismertetése Unió-szerte különböző módszerekkel végzik a tüzelőanyagok minőségének ellenőrzését, habár a korábbi évhez képest valamelyest javult a tagállamok közötti összhang. Az országok többféle megközelítést alkalmaznak, egyesek az EN 14274 európai szabvány[3] és az üzemanyagtöltő állomásokon történő mintavétel alapul vételével valósították meg rendszerüket, mások nemzeti rendszert működtetnek. Az irányelv engedélyez alternatív ellenőrzési rendszereket, feltéve, hogy ezek a rendszerek ugyanolyan megbízhatóságú eredményeket biztosítanak, mint az EN 14274 szabvány, habár nem határoz meg ennek értékelésére szolgáló kritériumokat. Ezért nem egyértelmű, hogy a jelenleg működő, nem az EN 14274 szabványon alapuló rendszerek megfelelnek-e ezeknek a kritériumoknak. 2011-ben a tagállamok többsége benyújtott kiegészítő információkat arról, hogy melyik ellenőrzési rendszert választotta (az EN 14274 szabványon alapuló statisztikai modell alkalmazása esetén), vagy hogy nemzeti ellenőrzési rendszert választott. A 27 tagállam 2011-ben az alábbi tüzelőanyagminőség-ellenőrzési rendszereket használta: · 5 tagállam az EN 14274 A statisztikai modelljét választotta (Ausztria, Finnország, Görögország, Olaszország és Spanyolország); · 5 tagállam az EN 14274 B statisztikai modelljét használta (Franciaország, Németország, Lengyelország, Bulgária és Románia); · 9 tagállam az EN 14274 C statisztikai modelljét választotta (Írország, Portugália, Ciprus, a Cseh Köztársaság, Észtország, Magyarország, Litvánia, Szlovákia és Szlovénia); és · a fennmaradó 8 tagállam nemzeti ellenőrzési rendszer mellett döntött. 4.2. Mintavétel és jelentéstétel A tüzelőanyag-minőség mérésének egyik legfontosabb eleme, hogy milyen módszerrel vesznek mintát a tüzelőanyagokból. A mintavételt az EN 14274 szabványban meghatározott követelményeknek megfelelően kell végezni. A szabvány meghatározza azon mintavételek számát és helyszínét, amelyeket a tagállamoknak el kell végezniük és bele kell foglalniuk a tüzelőanyag-minőségi jelentésekbe. A szabvány előírja a téli és a nyári időszakban veendő minták minimális számát is üzemanyag-kategóriánként. A 2. táblázat az egyes tagállamok 2011-es mintavételi és jelentéstételi adatait részletezi. Amennyiben egy tagállam az EN 14274 szabványban ismertetett statisztikai modellt használ, a minimálisan kötelező teljes mintaszámot az egyes (A, B és C) modellekhez tartozó minimális mintaszám követelményének az ismeretében kell kiszámítani. A 2. táblázat áttekintést nyújt a mintavételek számáról is, beleértve a töltőállomásoknál végzett mintavételt. 2011-ben Németország kivételével minden tagállam benyújtotta a részletes adatokat. Németország két különböző módszerrel végzett mintavétel eredményeit nyújtotta be, de nem jelezte az összes minta számát (mivel néhány mintát mindkét módszerrel elemeztek, más mintákat pedig csak az egyikkel), ezért nem lehet megállapítani, hogy betartották-e a minták számára vonatkozó előírásokat. Az EN 14274 szabvány előírja, hogy a minimális mintavételi követelményt üzemanyagot értékesítő állomásokon kell teljesíteni (olyan kiskereskedelmi vagy nagykereskedelmi kiszolgálóhelyeken, ahol a közúti gépjárműveket a meghajtásukhoz szükséges üzemanyaggal töltik fel). Így az elosztóközpontokban vagy finomítókban végzett mintavétel csak kiegészíti a töltőállomásokon végzett minimálisan kötelező mintavételt. 2011-ben a tagállamok tökéletesítették az általuk használt ellenőrzési rendszereket és mintavételi eljárásokat, Dánia például új rendszert vezetett be, hogy megfeleljen az irányelv követelményeinek. 2010-hez képest 2011-ben csökkent a benzinre vonatkozó EN 228 szabványnak meg nem felelő vizsgált minták száma, és csökkent a dízelolajra vonatkozó EN 590 szabványnak meg nem felelő minták száma is. A teljes jelentés megtalálható az EU Fuel Quality Monitoring – 2011 Summary Report – Final report to the European Commission DG Climate Action (Uniós tüzelőanyagminőség-ellenőrzés – 2011-es összefoglaló jelentés – Az Európai Bizottság Éghajlatpolitikai Főigazgatóságának szóló zárójelentés) című dokumentumban, amely letölthető az Éghajlatpolitikai Főigazgatóság weboldaláról. 2. táblázat: A 98/70/EK irányelv és az EN 14274 európai szabvány követelményeinek megfelelően a tagállami jelentésekhez vett minták Tagállam || Ell. rendsz. típusa (1) || Méret (2) || Külön téli és nyári időszakok? (3) || Minták száma üzemanyag-típusonként és időszakonként (4) || Kötelező minták száma összesen (5) || Vett minták száma (6) || Töltőállomásokon vett minták száma (7) || Mintavétel megfelelése (8) B || D || B || D || B || D || B || D Ausztria || AT || A || S || ü || 50 || 104 || 100 || 153 || 150 || 153 || 150 || ü || ü Belgium || BE || N || S || ü || (50) || (200) || (100) || 2006 || 5325 || 2006 || 5325 || (ü) || (ü) Bulgária || BG || B || S || ü || 100 || 410 || 200 || 473 || 496 || 461 || 482 || ü || ü Ciprus || CY || C || S || ü || 50 || 108 || 100 || 233 || 140 || 233 || 140 || ü || ü Cseh Köztársaság || CZ || C || S || ü || 50 || 102 || 104 || 944 || 955 || 944 || 1015 || ü || ü Dánia || DK || N || S || ü || (50) || (200) || (100) || 41 || 21 || 41 || 9 || (×) || (×) Észtország || EE || C || S || ü || 50 || 104 || 100 || 350 || 210 || 350 || 210 || ü || ü Finnország || FI || A || S || ü || 50 || 200 || 100 || 224 || 126 || 224 || 126 || ü || ü Franciaország || FR || B || L || ü || 200 || 800 || 400 || 487 || 420 || 395 || 420 || × || ü Németország || DE || B || L || ü || 200 || 802 || 400 || 520 || 363 || 0 || 0 || × || × Görögország || EL || A || S || ü || 50 || 106 || 100 || 112 || 100 || 33 || 20 || × || × Magyarország || HU || C || S || ü || 50 || 102 || 100 || 120 || 120 || 120 || 120 || ü || ü Írország || IE || C || S || ü || 50 || 100 || 100 || 149 || 136 || 94 || 97 || × || × Olaszország || IT || A || L || ü || 100 || 200 || 200 || 200 || 200 || 200 || 200 || ü || ü Lettország || LV || N || S || ü || (50) || (108) || (200) || 202 || 307 || 173 || 160 || (ü) || (ü) Litvánia || LT || C || S || ü || 50 || 102 || 100 || 104 || 100 || 92 || 91 || × || × Luxemburg || LU || N || S || ü || (50) || (200) || (100) || 89 || 98 || 81 || 98 || (×) || (×) Málta || MT || N || S || ü || (50) || (100) || (100) || 32 || 27 || 21 || 18 || (×) || (×) Hollandia || NL || N || S || ü || (50) || (100) || (100) || 100 || 100 || 100 || 100 || (ü) || (ü) Lengyelország || PL || B || S || ü || 200 || 216 || 206 || 265 || 295 || 265 || 295 || ü || ü Portugália || PT || C || S || ü || 50 || 108 || 100 || 254 || 122 || 200 || 100 || ü || ü Románia || RO || B || S || ü || 100 || 216 || 200 || 224 || 222 || 224 || 222 || ü || ü Szlovákia || SK || C || S || ü || 50 || 102 || 100 || 155 || 123 || 155 || 123 || ü || ü Szlovénia || SI || C || S || ü || 50 || 200 || 100 || 145 || 178 || 142 || 115 || × || ü Spanyolország || ES || A || L || ü || 100 || 216 || 200 || 634 || 330 || 0 || 0 || × || × Svédország || SE || N || S || ü || (50) || (104) || (100) || 672 || 756 || 0 || 0 || (×) || (×) Egyesült Királyság || UK || N || L || ü || (100) || (208) || (200) || 1369 || 2298 || 68 || 65 || (×) || (×) Sorszám || Oszlop || Magyarázó megjegyzések (1) Ell. rendsz. típusa || N = nemzeti tüzelőanyagminőség-ellenőrzési rendszer (FQMS) A = EN 14274 A statisztikai modell B = EN 14274 B statisztikai modell C = EN 14274 C statisztikai modell (2) Méret – Ország mérete || S = Kicsi (a közúti közlekedésben használt tüzelőanyag teljes értékesített mennyisége kevesebb, mint 15 millió tonna évente) L = Nagy (a közúti közlekedésben használt tüzelőanyag teljes értékesített mennyisége több mint 15 millió tonna évente) (3) Külön téli és nyári időszakok? || P Külön jelentéstétel a nyári és téli időszakokról. O A jelentés csak a teljes évre vonatkozó mintavétel eredményeit tartalmazza. (4) Minták száma üzemanyag-típusonként és időszakonként || EN 14274: Enyhébb mintavételi követelmények vonatkoznak a teljes értékesítés kevesebb mint 10 %-át kitevő tüzelőanyag-típusokra. A nemzeti FQMS-t használó tagállamok esetében () zárójelben jeleztük a becsült minimális egyenértékű mintaszámot (a tüzelőanyag-értékesítés alapján). (5) Kötelező minták száma összesen || Az EN 14274 alapján minimálisan kötelező teljes mintaszám kiszámítása a tüzelőanyagminőség-ellenőrzési modell és az ország mérete alapján. A minimális mintavételi követelményt a tüzelőanyagot értékesítő állomások „felhasználási pontján” kell teljesíteni. A nemzeti FQMS-t használó tagállamok esetében () zárójelben jeleztük a becsült minimális egyenértékű mintaszámot (a tüzelőanyag-értékesítés alapján). (6) Vett minták száma || A tüzelőanyag-típusokból vett minták teljes száma minden helyszínt figyelembe véve (töltőállomások, elosztóközpontok és finomítók). (7) Töltőállomásokon vett minták száma || A töltőállomásokon, tüzelőanyagot értékesítő állomásokon (lakossági és közületi) vett minták teljes száma. Ezt a szabványosított jelentéstételi űrlapon külön kell feltüntetni; amennyiben a töltőállomásokon vett minták száma nem egyezik meg az összes minta számával, az az eredetileg benyújtott jelentésben tapasztalható eltéréseknek tulajdonítható (különösen Franciaország és a Cseh Köztársaság esetében, ahol a töltőállomásokon vett minták száma nagyobb, mint az összes minta száma). (8) Mintavétel megfelelése || A ü az EN 14274 szabványban a mintavétel számával kapcsolatban megfogalmazott követelmény teljesítését jelzi, az × pedig a meg nem felelést. Ez az összes tüzelőanyag-típusból vett minták megfelelését jelzi; lásd a tagállami jelentéseket az egyes tüzelőanyag-típusokból vett minták megfeleléséről. Ahol nemzeti FQMS-t használnak, () zárójelben jelezzük az EN 14274 szabvánnyal való egyenértékűséget jelentő megfelelést. Amennyiben a tagállamok nem adták meg a mintavételi helyszínek bontását, a mintavétel megfelelőségének értékelése nem végezhető el. || B || Benzin || D || Dízelolaj || || || 5. Az irányelv határértékeinek való megfelelés 5.1. Benzinnel kapcsolatos jelentéstétel 2011-ben a legtöbb tagállam teljes körű tájékoztatást adott a benzinminták megfelelőségéről. A megfelelőség értékeléséhez egyes paraméterek esetében szükséges a tesztelési módszer ismerete, ugyanis a megismételhetőség és a toleranciaszintek módszerenként eltérőek. A tagállamoknak lehetőségük van a jelentéstételi űrlapon megadni ezt az információt – amely ugyan nem kötelező, de elengedhetetlen a megfelelési arány értékeléséhez. Az Unióban 2011-ben a határértékeket leggyakrabban a következő paraméterek kapcsán lépték túl: · 2011-ben 106 alkalommal lépték túl a nyári gőznyomásra vonatkozó határértéket. Időközben kiderült, hogy a határérték túllépése sokszor annak tudható be, hogy a nyári és a téli üzemanyagok közötti váltások idején a beszállítók átmeneti időszakot vezetnek be. · A RON/MON értékek kapcsán 2011-ben 38 minta nem volt megfelelő. Néhány tagállam nem nyújtott be részletes beszámolót azokról a mintákról, amelyek túllépték a határértékeket. 5.2. Dízelolajjal kapcsolatos jelentéstétel 2011-ben néhány tagállam nem nyújtott be részletes beszámolót azokról a mintákról, amelyek túllépték a határértékeket. A dízelolaj esetében 2011-ben vizsgált hat paraméter kapcsán a következő eltéréseket jegyezték fel: · A 10 ppm-ben maximalizált kéntartalmat összesen 126 minta lépte túl. Mindazonáltal az Unió szintjén az átlagos kéntartalom kisebb az előírt 10 ppm-nél, méghozzá mindössze 5,8 ppm. · A desztillációs határértékek kapcsán összesen 19 szabálytalanságot tártak fel. 5.3. Összefoglalás A 3. táblázat összefoglalja, hogy a mintáknak a határértékekkel összehasonlított vizsgálati eredményei tükrében, valamint a jelentéstétel formátumát és tartalmát illetően a tagállamok mennyiben feleltek meg az irányelvnek a 2011-es jelentéstétel során. Az irányelv módosításai között szerepelt a következő kiegészítés: „A tagállamok határozzák meg az ezen irányelv alapján elfogadott nemzeti rendelkezések megsértése esetén alkalmazandó szankciókat. A meghatározott szankcióknak hatékonynak, arányosnak és visszatartó erejűnek kell lenniük.” Egyes tagállamok ismertették azon korrekciós intézkedéseket és szankciókat, amelyeket nemzeti hatóságaik az előírt értékeknek meg nem felelő minták kapcsán alkalmaztak. A tagállamok ellenőrzési rendszereire vonatkozó fenti és egyéb észrevételek e jelentés egyes tagállamokról szóló fejezeteiben kiemelve és részletesebb formában is szerepelnek. A 2011-ben vizsgált 10 257 benzinmintából 211-nél találtak szabálytalanságot egy vagy több paraméter vonatkozásában, vagyis a meg nem felelés aránya 2,0 % volt. 2011-ben a dízelolajból vett 13 718 mintát 6 kötelező paraméter tekintetében vizsgálták: az előírt határértékeknek 203 minta nem felelt meg, ami az összes minta 1,5 %-át jelenti. A meg nem felelő minták aránya a vett minták számától függ, amit az adott tagállamban eladott üzemanyag mennyisége és a beszerzési források határoznak meg. Figyelemmel azokra a tagállamokra, amelyek adott esetben az A, B vagy C statisztikai modellel nem egyenértékű, és nem a legmegfelelőbb statisztikai modelleket alkalmazó nemzeti ellenőrző rendszert használnak, az uniós meg nem felelést az eladott mennyiségek és a vett minták száma alapján is súlyozni kell. 3. táblázat: Összefoglaló a tagállamok irányelvnek való megfeleléséről a 2011. évi jelentéstétel vonatkozásában || Tagállam || Határértékek megszegése (nem megfelelő minták / összes minta) || Hiányos jelentés (nem mért paraméterek / összes paraméter) || Jelentés késedelme || || (1) || (2) || (3) || || Benzin || Dízelolaj || Benzin || Dízelolaj || || || Nem megf. || Összesen || Nem megf. || Összesen || Nem mért || Összesen || Nem mért || Összesen || (hónap) || AT || 6 || 153 || 8 || 150 || 0 || 19 || 0 || 6 || <1 hónap || BE || 70 || 2006 || 89 || 5325 || 1 || 19 || 0 || 6 || Időben || BG || 27 || 473 || 19 || 496 || 5 || 19 || 0 || 6 || Időben || CY || 21 || 233 || 6 || 140 || 0 || 19 || 0 || 6 || Időben || CZ || 22 || 944 || 19 || 955 || 0 || 19 || 1 || 6 || Időben || DK || 0 || 41 || 0 || 21 || 0 || 19 || 0 || 6 || Időben || EE || 9 || 350 || 0 || 210 || 0 || 19 || 0 || 6 || Időben || FI || 1 || 224 || 0 || 126 || 1 || 19 || 1 || 6 || Időben || FR || 17 || 487 || 39 || 420 || 0 || 19 || 0 || 6 || Időben || DE || 3 || 520 || 7 || 363 || 1 || 19 || 0 || 6 || <2 hónap || EL || 0 || 112 || 0 || 100 || 1 || 19 || 0 || 6 || <1 hónap || HU || 4 || 120 || 1 || 120 || 1 || 19 || 0 || 6 || Időben || IE || 1 || 149 || 1 || 136 || 0 || 19 || 0 || 6 || Időben || IT || 0 || 200 || 0 || 200 || 7 || 19 || 0 || 6 || Időben || LV || 0 || 202 || 0 || 307 || 0 || 19 || 0 || 6 || <1 hónap || LT || 0 || 104 || 0 || 100 || 1 || 19 || 0 || 6 || Időben || LU || 5 || 89 || 1 || 98 || 1 || 19 || 0 || 6 || Időben || MT || 5 || 32 || 3 || 27 || 1 || 19 || 0 || 6 || Időben || NL || 0 || 100 || 0 || 100 || 1 || 19 || 1 || 6 || Időben || PL || 5 || 265 || 2 || 295 || 1 || 19 || 2 || 6 || Időben || PT || 5 || 254 || 2 || 122 || 0 || 19 || 0 || 6 || Időben || RO || 1 || 224 || 0 || 222 || 1 || 19 || 0 || 6 || Időben || SK || 3 || 155 || 4 || 123 || 1 || 19 || 0 || 6 || Időben || SI || 0 || 145 || 2 || 178 || 1 || 19 || 1 || 6 || Időben || ES || 0 || 634 || 0 || 330 || 0 || 19 || 0 || 6 || <1 hónap || SE || 1 || 672 || 0 || 756 || 8 || 19 || 1 || 6 || Időben || UK || 5 || 1369 || 0 || 2298 || 0 || 19 || 0 || 6 || Időben || Országok száma || || || || || 27 || || || || (1) Határértékek megszegése (95%-os megbízhatósági határ) || Ahol hiányosak a jelentésben benyújtott adatok, ott nem lehet megállapítani, hogy a mért értékek minden mintánál megfeleltek-e a határértékeknek. Amennyiben a beadványokból nem lehetett megállapítani a határértéket túllépő minták számát, egy „>” jel utal arra, hogy a határértéket túllépő minták száma minimumszám, és nagyobb is lehet. || (2) Hiányos jelentés || Egyes paraméterek esetében lehet kevesebb a minták száma, de a minőség ellenőrzéséhez minden paramétert meg kell vizsgálni. A tagállamoknak jelezniük kell, hogy a mintákat mikor vették és mik az eredmények. || (3) Jelentés késedelme || A 98/70/EK irányelv megállapítja, hogy a tagállamoknak legkésőbb minden év június 30-ig be kell nyújtaniuk ellenőrzési jelentéseiket. || Az egyes tagállamokban forgalmazott tüzelőanyagok minőségének értékelésében fontos szerepet játszik az ellenőrzés tárgyát képező paramétereknek való megfelelés. Néhány tagállamban jelenleg eltérés tapasztalható ebben a tekintetben. A nem mért paraméterek tagállamokra lebontott számadatai a 2011-re vonatkozó összefoglaló jelentésnek a tagállamok által az egyes tüzelőanyag-típusok esetében be nem jelentett paramétereket tartalmazó táblázatában szerepelnek. Még ha ez a helyzet nem is jelent problémát az európai tüzelőanyag-minőség átfogó értékelése szempontjából, 2012-ben fejleszteni kell ezt a területet. 6. Következtetések Az üzemanyag minősége erősen befolyásolja a CO2-kibocsátást és ezáltal a levegő minőségét, ugyanakkor hatással van arra is, hogy a gépjármű-gyártók milyen erőfeszítések és mekkora költségek árán tudják teljesíteni a szennyező anyagok és az üvegházhatást okozó gázok tekintetében előírt kibocsátási szinteket. A tüzelőanyagok minőségének ellenőrzése 2011-ban azt mutatta, hogy a benzin és dízel tüzelőanyagokra a 98/70/EK irányelvben meghatározott előírások általában teljesülnek, megszegésükre csak kevés példa van. Az EN 14274 szabvány felülvizsgálata további információkat nyújt majd a tagállamoknak, ezáltal egységesebbé válnak a tüzelőanyag-minőséggel kapcsolatos különböző paraméterek értékeléséhez használt adatok. A tagállamok kinyilvánították arra irányuló szándékukat is, hogy alaposabban megismerik a jelentéstételi követelményeket és a használt FQMS-eket. Mivel a határértékek túllépése viszonylag ritkán fordul elő, és ilyenkor a tagállamok a szabálytalan tüzelőanyagokat kivonják a piaci forgalomból, a Bizottságnak nem jutott tudomására arra vonatkozó információ, hogy a határérték-túllépéseknek negatív hatása lenne a járművek szennyezőanyag-kibocsátására vagy a motorműködésre. Ezzel együtt a Bizottság szorgalmazza, hogy a tagállamok az ilyen jellegű problémák elkerülése érdekében továbbra is tegyenek lépéseket a teljes megfelelésért. [1] HL L 350., 1998.12.28., 58. o. [2] HL L 53., 2002.2.23., 30. o. [3] EN 14274:2003 – Gépjárművek tüzelőanyagai – A benzin és a dízelolaj minőségének értékelése – Tüzelőanyagminőség-ellenőrzési rendszer (FQMS).